Dilettanti tat-tisjir dalgħodu setgħu iduqu waħda mir-riċetti miġbura fil-ktieb li joħroġ kull sena, bil-qliegħ minnu jmur għall-Community Chest Fund. Tisjir mill-Qalb issa daħal fil-ħames edizzjoni tiegħu, u din is-sena għandu 20 riċetta iktar milli jkollu s-soltu. Tisjir mill-qalb: Isem il-ktieb li fil-verità hija r-realtà li jgħix is-Sur Edgar Preca, ir-raġel tal-President ta’ Malta. Għax għalih, it-tisjir huwa passjoni u passatemp li ilu għal qalbu ħafna snin. Il-ktieb Tisjir mill-Qalb, issa daħal fil-ħames edizzjoni tiegħu, u din is-sena għaxar koki, inkluż is-Sur Preca għandhom tmien riċetti kull wieħed, imqassma fi tmien partijiet. Huma riċetti ġodda kull sena u din is-sena mifruxa fuq tmien palati – togħmiet u ingredjenti differenti. L-għajn l-ewwel ma’ tiekol, u Tisjir mill-Qalb, għandu stampi li jakkumpanjaw ir-riċetti li fosthom hemm ukoll riċetti tajbin għas-saħħa. Il-President ta’ Malta Marie-Louise Coleiro Preca u s-Sur Preca iltaqgħu mal-pubbliku li kien il-Kitchen Garden f’H’Attard. Hemmhekk il-President Coleiro Preca iffirmat il-kotba u flimkien mal-pubbliku daqet is-soppa tal-ats aħmar u z-zunnarija skont ir-riċetta ta’ żewġha Edgar. Ir-riċetti kollha għandhom xi ħaga partikolari li tinżel għasel ma kull min għandu għal qalbu u t-tisjir u l-ikel. Il-qliegħ mill-bejgħ tal-ktieb imur għall-Malta Community Chest Fund.